РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/30-24

9. април 2024. године

Б е о г р а д

З А П И С Н И К

ДРУГЕ СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 8. АПРИЛА 2024. ГОДИНЕ

 Седница је почела у 20.00 часова.

 Седницом је председавала Јелена Жарић Ковачевић, председник Одбора.

 Седници су присуствовали чланови Одбора: Весна Недовић, Милица Николић, Оља Петровић, Снежана Јовановић, Јасмина Палуровић, Милош Гњидић, Сања Јефић Бранковић, Ристо Костов, Татјана Пашић, Урош Ђокић и Слободан Петровић.

 Седници су присуствовали и: Марко Милошевић, заменик члана Одбора Владана Заграђанина, Бранко Павловић, заменик члана Одбора Ане Крстић и Горан Петковић, заменик члана Одбора Данијеле Несторовић.

 Седници нису присуствовали чланови Одбора: Драган Николић и Горан Петровић, као ни њихови заменици.

Одбор је, на предлог председника, једногласно (14 гласова за) утврдио следећи

**Д н е в н и р е д:**

**Прва тачка дневног реда:** Разматрање Предлога за доношење аутентичног тумачења одредбе члана 2. Закона о потврђивању Оквирног протокола финансијској и техничкој сарадњи између Владе Републике Србије и Владе Краљевине Шпаније у области инфраструктурних пројеката („Службени гласник РС - Међународни уговори”, број 6/22), који је поднела народни посланик Јелена Жарић Ковачевић, број 011-946/24 , од 8. априла 2024. године

Одбор је већином гласова (10 гласова за, 5 против) оценио да је оправдан Предлог за доношење аутентичног тумачења одредбе члана 2. Закона о потврђивању Оквирног протокола финансијској и техничкој сарадњи између Владе Републике Србије и Владе Краљевине Шпаније у области инфраструктурних пројеката („Службени гласник РС - Међународни уговори”, број 6/22), који је поднела народни посланик Јелена Жарић Ковачевић .

Одбор је већином гласова (10 гласова за, 5 против) одлучио да достави Народној скупштини Предлог аутентичног тумачења наведенe одредбе у предложеном тексту.

Такође, Одбор је већином гласова (10 гласова за, 5 против) одлучио да Предлог аутентичног тумачења упути Народној скупштини на разматрање по хитном поступку, у складу са чланом 167. Пословника, како би се спречиле штетне последице до којих могу да доведу недоумице у примени наведене одредбе.

Одбор је већином гласова (10 гласова за, 3 против, 2 уздржано) одлучио да представник Одбора на седници Народне скупштине буде Јелена Жарић Ковачевић, председник Одбора.

 Седница је завршена у 20.20 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић Јелена Жарић Ковачевић